三体问题

三体问题（）是天体力学当中个基本力学模型。

 内容 
伊指个是三个质量、初始位置搭初始速度侪是任意个好看成是质点个天体，勒拉三個物事当中个万有引力个作用下头个运动规律问题。

现在已经晓得，三体问题呒没精确个解，也就是呒没办法预测所有三体问题个数学情景，只有当中某几种特殊情况好研究。

比方讲勒拉太阳系当中，考虑太阳、地球搭月球个运动，伊拉当中通过万有引力相吸引。假使讲箇三颗星球侪看成质点，而且忽略脱其他星球个引力，箇末太阳、地球搭月球个运动也就好看成是三体问题。

 数学描述 
三体问题好用三隻质量是个相互作用个物体个矢量位置个牛顿运动方程来进行数学表示：

箇当中，是万有引力常数。箇是组9隻二阶微分方程构成个方程组。

箇问题也好用哈密顿形式等价表示，也就是用一组18隻一阶微分方程表示，方程分别对应位置、动量个一隻分量：

箇当中，是哈密顿量：

 限制性三体问题 
当所讨论个三隻物事里向﹐两隻个质量邪气大，第三隻个质量几乎弗会得产生任何扰动；或是有一隻物事个质量帮其他两隻个比小到好省略脱个辰光，三体问题好简化成二体问题个变型。箇是限制性三体问题。一般拿小质量叫无限小质量体﹐简称小天体；另外两隻质量大个叫有限质量体。

设是两隻有限质量体个质量，渠个平面坐标分别是、，另外设小天体坐标。所选单位应该要确保两隻有限质量体间个距离、万有引力常数侪是1，箇末数学处理起来会得便当交关。小天体个运动好写成：

箇当中，

运动方程通过坐标有得明确个时间相关性，也好转变成旋转参考系来消除箇时间相关性，分析简化。

 历史 
1887年，为仔庆祝自家个60岁生日，瑞典国王奥斯卡二世花钞票赞助仔一项竞赛，求个是太阳系个稳定性问题个解答，箇是三体问题个一個变种。

法国数学家庞加莱简化仔箇只问题，提出限制性三体问题：也就是加上仔当中两個球体个质量邪氣大，让第三個球体个质量完全弗会得对伊产生啥扰动箇个条件。面对箇只问题，庞加莱用仔伊自家发明个相态图理论，阿末发现仔混沌理论。虽然箇个方法根本呒没畀出一個完整个答案，伊个研究让人有蛮深个印象，让伊勒拉1888年捞着奖金。

庞加莱发现箇只系统个演变经常是混沌个，也就是讲如果初始状态浪有一個小个扰动，比方讲一个物事个初始位置有些小个变化，箇末后些来个状态可能会得有邪氣大个弗同。假使讲箇个小个变化测弗出，箇末我伲就呒没办法估出伊阿末个状态。

当中个一位裁判，数学家卡尔·魏尔施特拉斯表扬伊：“箇个研究弗好真正看作是对箇个要求个问题个完善解答，但是伊个重要性标志天体力学个一个新时代个诞生。”

 参见 
多体问题
混沌理论
三体（小说）

 参考 

Category:天体力学